Document ID: /roh_data/filtered/fineweb-2-filterrobots_roh.jsonl.gz/52955

Da nov datti era in passaport da las linguas per il rumantsch. Sco la Lia Rumantscha scriva – èsi a partir dad immediat pussaivel da laschar examinar e certifitgar las enconuschientschas dal rumantsch.
Il certificat per il rumantsch è renconuschì e vegn mess ora per tut ils idioms sco era per Rumantsch Grischun. Il passaport da las linguas è naschì grazia ad in’iniziativa dal secretariat da stadi per migraziun, il post spezialisà per l’integraziun dal chantun Grischun, il post – fide e la Lia Rumantscha. Ils examens per far il certificat cuzzan ina ura. Els pon vegnir fatgs sin ils nivels da cumpetenza linguistica A1, A2 e B1. L'examen consista ord ina part a bucca ed ina a scrit e sa focussescha sin las situaziuns dal mintgadi.